Les festes de Sagunt continuen amb els actes taurins, la dansà i un campionat de petanca
26 de juliol 2019

![](/media/rhbfpur4/43-0017075_cuerpo.jpg)  
  

Les festes patronals de Sagunt continuen amb un cap de setmana carregat d'activitats entre les quals destaca la dansà i el campionat de petanca. El Grup d’Esplai Petanca Morvedre organitza un campionat de petanca amb finalitat solidària en el qual els participants donaran 1 quilo d'aliments no peribles per al Centre Solidari d'Aliments de Sagunt. El campionat se celebrarà el dissabte 27 de juliol, a partir de les 9.30 h, al costat del Trinquet Municipal.

Eixe mateix dia tindrà lloc la XXXV edició de Dansà a Sagunt i Ball de Plaça, des de Camí Reial fins a la plaça Major, organitzat pel Grup de Danses de Morvedre i l'Ajuntament de Sagunt, amb la col·laboració de la Confraria dels Sants Patrons Abdón i Senén. Finalment, la jornada acabarà amb el Sagunt Summer Festival amb l'actuació de diversos djs, entre els quals destaquen Charli Wise, Aitor García, Loopez i Xisco Máñez. Després de les actuacions tindrà lloc l'exhibició de vaquetes de la ramaderia Teodoro Gamón.

Finalment, el diumenge 28 de juliol, a les 9.00 hores, hi haurà una concentració de cotxes clàssics que durarà fins a les 11. Per a acabar el dia de la millor manera, es realitzarà la tradicional cavalcada de disfresses amb eixida des del recinte firal fins a l'arribada a l'Ajuntament de Sagunt. L'orquestra Centauro actuarà, en la plaça Cronista Chabret, a les 23.30 hores, finalitzant la jornada.

El dimecres passat, es va celebrar el concurs de paelles amb uns 100 participants.​

![](/media/z4sjtrj1/43-0017016_cuerpo.jpg)  
![](/media/enzpf5is/43-0017099_cuerpo.jpg)  
![](/media/eu2bcisc/43-_0017149_cuerpo.jpg)  
![](/media/zinfonga/43-0017202_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/les-festes-de-sagunt-continuen-amb-els-actes-taurins-la-dansa-i-un-campionat-de-petanca/ "Facebook")
*   [](http://twitter.com/share?url=https://aytosagunto.es/va/actualitat/les-festes-de-sagunt-continuen-amb-els-actes-taurins-la-dansa-i-un-campionat-de-petanca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-de-sagunt-continuen-amb-els-actes-taurins-la-dansa-i-un-campionat-de-petanca/ "Linked In")
*   [](mailto:?body=https://aytosagunto.es/va/actualitat/les-festes-de-sagunt-continuen-amb-els-actes-taurins-la-dansa-i-un-campionat-de-petanca/)